stanford-oval/wikipedia huggingface dataset:
לינג'ה

לין יאמאדה דייוויס (באנגלית: Lynn Yamada Davis;‏ 31 ביולי 1956 – 1 בינואר 2024), הידועה בשמה ברשתות החברתיות לינג'ה (Lynja), הייתה שפית אמריקאית מפורסמת אשר התפרסמה בסרטוני הטיקטוק והיוטיוב שורטס הוויראליים שלה. לערוץ היוטיוב של לינג'ה, שנקרא "לבשל עם לינג'ה" ("Cooking With Lynja"), כ-12.9 מיליון רשומים וכ-50.7 מיליארד צפיות, ולערוץ הטיקטוק שלה, בעל אותו השם, כ-21.7 מיליון רשומים וכ-2.3 מיליארד צפיות.[דרושה הבהרה]
דייוויס קיבלה תארים מהמכון הטכנולוגי של מסצ'וסטס ומבית הספר לעסקים של אוניברסיטת קולומביה. היא עבדה במעבדות AT&T במשך 29 שנים. העניין שלה ביצירת וידאו התפתח ב-2020, כשהייתה בת 63. מאז שהפכה לוויראלית, היא זכתה בשלושה פרסי סטרימי ובנתה קהל מעריצים של צופים מסורים.[דרוש מקור]
ביוגרפיה

לין יאמאדה נולדה ב-31 ביולי 1956 בניו יורק למייבל פוג'יסקה וטדאו יאמאדה וגדלה בפורט לי שבניו ג'רזי.
היא למדה במכון הטכנולוגי של מסצ'וסטס (MIT) וקיבלה תואר בהנדסה אזרחית ב-1977. במהלך תקופתה במכון, היא הייתה יושבת הראש של עיתון הסטודנטים "The Tech". לאחר סיום לימודיה, היא הועסקה על ידי הממשלה ופעלה להבטחת הנגישות של מבנים פדרליים. היא המשיכה לקבל תארים בבריאות הציבור ובמנהל עסקים מבית הספר לעסקים של קולומביה.
דייוויס עבדה ב-AT&T Labs במשך 29 שנים כמנהלת פרויקטים ומהנדסת מערכות.
קריירת מדיה

דייוויס החלה להעלות סרטונים ברשת החברתית טיקטוק בשנת 2020 כשהייתה בת 63. הרעיון לסרטונים הגיע מבנה הצעיר, טים דייוויס, ששיכלל את כישורי עריכת הווידאו שלו, בזמן שהם היו בסגר במהלך מגפת הקורונה במרץ 2020. הוא עזר לצלם ולערוך כל אחד מהסרטונים שלה "מבשלים עם לינג'ה" מאז 2020. הסרטונים זכו לשבחים על ידי Vice על המתכונים הפשוטים שלהם, טכניקות העריכה החכמות וסגנון הכתיבה. בשנת 2021, "לבשל עם לינג'ה" זכה ב"עריכה הטובה ביותר" בטקס פרסי הסטרמי ה-11. בשנה שלאחר מכן, "לבשל עם לינג'ה" זכה ב"אוכל הטוב ביותר" ו"העריכה הטובה ביותר" בטקס פרסי הסטרימי ה-12. בשנת 2022, דייוויס חתם עם WME והופיע ברשימת 50 היוצרים המובילים של פורבס.
היא שיתפה פעולה לעיתים קרובות עם בשלנים מפורסמים ברשת כמו ניק דיג'ובאני, כולל סרטון בנובמבר 2021 שבו שברו את שיא גינס עבור העוגה פופ הגדולה ביותר אי פעם, ששקל 44.240 קילוגרם. היא שברה מספר שיאים נוספים עם דיג'ובאני, כולל גוש העוף הגדול בעולם, ששקל 20.96 קילוגרם ורול הסושי הגדול בעולם, שנמדד בגובה 2.15 מטר בקוטר. היא נבחרה לרשימת "50 מעל 50" של "פורבס" בשנת 2023. המעריצים שלה נקראים "צבי לין", משחק מילים לצבי הנינג'ה.
חיים אישיים

דייוויס התגוררה בעיר הולדל שבניו ג'רזי. היא נישאה להאנק סטיינברג, עם שתי בנות משותפות, אם כי הנישואים הסתיימו בגירושים. לאחר גירושיהם, היא התחתנה עם קית' דייוויס, איתו נולדו לה שני בנים, שחקן הכדורגל המקצועי שון דייוויס ועורך "מבשלים עם לינג'ה" טים דייוויס.
מחלה ומוות

בשנת 2019, דייוויס אובחנה כחולה בסרטן הגרון, מה שגרם לשינוי בקולה. היא השוותה את הקול החדש שלה לקולה של מארג' סימפסון. בשנת 2021, היא הודיעה כי היא אובחנה כחולה בסרטן הוושט. לאחר מכן, היא הכינה סרטון בשם "עוגיות לסרטן" בו הכינה עוגיות לרגל סיום הטיפול בסרטן. הסרטן חזר בשנת 2023 והיא נפטרה מסיבוכים של המחלה במרכז הרפואי ריברוויו ברד בנק, ניו ג'רזי ב-1 בינואר 2024 בגיל 67. הלוויה פרטית, בהשתתפות חברים קרובים ובני משפחה, נערכה ב-9 בינואר, שלושה ימים לפני שמותה הוכרז ברשתות החברתיות על ידי בנה בפוסט בו שיתף תמונות וזיכרונות מחייה מאוחר יותר באותו יום, השף המפורסמים ניק דיג'ובאני עשה סרטון פרידה לכבוד לינג'ה שהציג את הזיכרונות האהובים עליו מהשהות איתה.
לואיס אלוורז

| --- | --- |

 לידה:  13 ביוני 1911 סן פרנסיסקו, ארצות הברית 
 פטירה:  1 בספטמבר 1988 (בגיל 77) ברקלי, ארצות הברית 
 ענף מדעי:  פיזיקה
 מקום מגורים:  ארצות הברית
 מקום לימודים:  אוניברסיטת שיקגו  התיכון הפוליטכני של סן פרנסיסקו 
 מנחה לדוקטורט:  ארתור קומפטון 
 מוסדות:  אוניברסיטת קליפורניה בברקלי 
 תלמידי דוקטורט:  Lawrence H. Johnston, ריצ'רד מולר 
 פרסים והוקרה:  פרס נובל לפיזיקה (1968)  היכל התהילה הלאומי לממציאים (1978)  מדלית ג'ון סקוט (1952)  פרס אנריקו פרמי (1987)  פרס אלברט מייקלסון (1965)  המדליה הלאומית למדעים (1963)  פרס אלברט איינשטיין (1961)  גביע קולייר (1945)  מדליית ההצטיינות (1947)  California Scientist of the Year (1960)  עמית האקדמיה האמריקאית לאמנויות ולמדעים  עמית החברה הפיזיקלית האמריקאית 
 בן או בת זוג:  Geraldine Smithwick  Janet L. Landis 
 צאצאים:  ולטר אלוורז 
 תרומות עיקריות
 תרומותיו לפיזיקת החלקיקים, ובפרט על גילוי מספר גדול של מצבי תהודה, שנתאפשר בזכות פיתוח טכניקה של תא בועות מימני וניתוח הנתונים.
 חתימה:   
 
לואיס וולטר אלוורז (באנגלית: Luis Walter Alvarez;‏ 13 ביוני 1911 – 1 בספטמבר 1988) היה פיזיקאי אמריקאי, חתן פרס נובל לפיזיקה לשנת 1968.
חייו

אלוורז נולד בסן פרנסיסקו, בן לשושלת של רופאים. את לימודיו החל באוניברסיטת שיקגו, עד לקבלת תואר הדוקטור ב-1936. במהלך מלחמת העולם השנייה השתתף בפרויקט מנהטן ואף הוטס כצופה מדעי בגיחה שנשאה את הפצצה שהוטלה על הירושימה. אלוורז ותלמידו לורנס ג'ונסטון תכננו את הנפצים שבהם השתמשו בפצצות האטום בניסוי טריניטי ובנגסאקי. בנוסף לעבודתו בפרויקט עסק במחקר הקשור למכ"ם וטכנולוגיות ניווט. ב-1945 זכה בגביע קוליר (Collier Trophy) מטעם הממשלה האמריקאית על פיתוח ה-GCA ‏ (Ground Controlled Approach system, מערכת ניווט הנשלטת מהקרקע), בעזרתה יכולים טייסים להנחית מטוס בתנאי ראות גרועים.
לאחר המלחמה פנה להמצאת הסינכרוטרון, סוג של מאיץ חלקיקים. אלוורז זכה בפרס נובל לפיזיקה בשנת 1968 "על תרומותיו לפיזיקת החלקיקים, ובפרט על גילוי מספר גדול של מצבי תהודה, שנתאפשר בזכות פיתוח טכניקה של תא בועות מימני וניתוח הנתונים". בעזרת הגילוי התאפשר למדענים ללמוד את החלקיקים קצרי-החיים שנוצרו במאיצי חלקיקים.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביחד עם בנו הגאולוג, וולטר, הציע אלוורז בשנת 1980 את התאוריה לפיה התנגשותו של אסטרואיד בכדור הארץ היא שגרמה להיעלמות הדינוזאורים באירוע הכחדת קרטיקון-שלישון, וכן סיפק את ההסבר לכמויות הגדולות של היסוד אירידיום הקשורות ל"גבול K/T": ה"קו" הגאולוגי שמעבר לו אין בנמצא מאובני דינוזאורים. עשר שנים לאחר העלאת התאוריה, התגלו ראיות במכתש ענק בשם "צ'יקשולוב" בחצי האי יוקטן במקסיקו כי במקום פגע אסטרואיד ענק, והפגיעה תוארכה לתקופה בה נכחדו הדינוזאורים. תאוריה זו הייתה מקובלת על חוקרים רבים כסיבה להכחדת הדינוזאורים, אולם בשנים האחרונות התגלו ממצאים המערערים על נכונותה.
אלוורז הציע אף פתרון לבעיה שהטרידה את חוקרי רצח קנדי. בסרט הצילום של הרצח, שצילם אברהם זפרודר, רואים את ראשו של קנדי נע באופן אלים לשמאל ולאחור, מיד לאחר שנפגע בכדור שהגיע, על פי ועדת וורן, משמאל ומאחור, כאשר על פי חוקי התנע היה צריך לנוע קדימה ולימין. מחקרו של אלוורז, שכלל הדגמה באמצעות ירי במלון, הראה כי קיים אפקט נוסף שאותו יש לקחת בחשבון, והוא אפקט "הנעת הסילון" לפיו לחץ הדם והמוח המותזים אל מחוץ לחור היציאה שנוצר מיציאת הכדור מהגוף, יוצר אפקט סילון לכיוון ההפוך מזה שממנו בא הכדור, והודף את ראשו של הקורבן לירי אל הכיוון ממנו הגיעה הירייה.
לקריאה נוספת

לואי ו. אלוורז, "הכחדות כתוצאה מפגיעת מטאוריטים רבי-עוצמה", פי האטום ד-2, יוני 1988.
לואיס דיאס

לואיס פרננדו דיאס מרולנדה (בספרדית: Luis Fernando Díaz Marulanda; נולד ב-13 בינואר 1997) הוא כדורגלן קולומביאני המשחק בעמדת הקיצוני בקבוצת ליברפול ובנבחרת קולומביה.
קריירה

לואיס "אל גוואחירו" דיאס נבחר לאחד מבין 22 השחקנים שייצגו את קולומביה בקופה אמריקה לילידי היבשת. את השחקנים שנבחנו בחר שחקן העבר קרלוס ולדרמה. ולדרמה המליץ לראשי ג'וניור ברנקייה להחתים את דיאס, שהרשים. משם הושאל לברנקייה פוטבול קלוב מהליגה השנייה. את שערו הראשון כמקצוען כבש ב-14 במאי 2016 במשחק מול קוקוטה דפורטיבו.
קריירה > ג'וניור ברנקייה

ב-2017 הצטרף לג'וניור בהמלצת מאמן הנבחרת הצעירה, ארתורו רייס. ב-6 ביולי 2017 ערך את הבכורה שלו בג'וניור במשחק גביע מול אונסה קלדס. שער הבכורה שלו הגיע במשחק שמינית גמר הקופה סודאמריקנה מול סרו פורטניו, אף על פי שגם הורחק באותו משחק. ב-24 במרץ 2018, שוב מול קלדס, כבש את צמד הבכורה שלו.
קריירה > פורטו

ב-10 ביולי 2019 חתם בפורטו תמורת שבעה מיליון אירו עבור 80 אחוז מכרטיס השחקן. הוא ערך את הופעת הבכורה שלו ב-7 באוגוסט, במוקדמות ליגת האלופות במשחק מול קרסנודאר. שלושה ימים מאוחר יותר ערך את הבכורה בליגה מול ז'יל ויסנטה. ב-13 באוגוסט כבש את שערו הראשון במשחק הגומלין מול קרסנודאר, אך קבוצתו הודחה לאחר הפסד 2–3. ב-17 באוגוסט כבש את שערו הראשון בליגה, בניצחון 0–4 על ויטוריה סטובל.
קריירה > ליברפול

ב-30 בינואר 2022 חתם בליברפול עד 2027, תמורת 45 מיליון אירו.
ב-6 בפברואר ערך הופעת בכורה בניצחון 1–3 על קארדיף סיטי בגביע האנגלי. ב-10 בפברואר ערך הופעת בכורה בפרמייר ליג בניצחון 0–2 על לסטר סיטי. בהופעתו השנייה, ב-19 בפברואר, כבש שער בכורה בניצחון 1–3 על נוריץ' סיטי. ב-5 באפריל כבש שער בכורה בליגת האלופות, בניצחון 1–3 על בנפיקה ליסבון בשלב רבע הגמר.
קריירה > נבחרת לאומית

נבחר לשחק עם הנבחרת עד גיל 20 ששיחקה בסודאמריקנו 2017 וסיימה אחרונה בבית הגמר. דיאס שיחק חמישה מתוך תשעת המשחקים ולא כבש. ב-28 באוגוסט 2018 קיבל את זימון הבכורה לנבחרת הבוגרת, שוב על ידי המאמן רייס, שהפעם היה המאמן הזמני של הבוגרת. ב-11 בספטמבר ערך את הבכורה במשחק הידידות מול ארגנטינה כשנכנס בדקות הסיום. ב-26 במרץ 2019 כבש את שער הבכורה במשחק הידידות מול דרום קוריאה בהפסד 1–2. נכלל בסגל הסופי של קרלוס קיירוש לקופה אמריקה 2019. ב-3 ביוני 2021 כבש בלימה את שער הבכורה שלו במוקדמות מונדיאל 2022 בניצחון 0–3 על פרו וזומן לקופה אמריקה 2021 על ידי המאמן ריינלדו רואדה. הוא היה השחקן הטוב של קולומביה בטורניר כאשר כבש ארבעה שערים בחמישה משחקים, כולל את שער הטורניר במשחק ההפסד 1–2 מול ברזיל וכן את שער הניצחון בדקה האחרונה מול פרו במשחק על המקום השלישי שבו ניצחה נבחרתו 2-3. הוא סיים כמלך שערי הטורניר, בצוותא עם ליונל מסי.
תארים והישגים

ג'וניור ברנקייה
אליפות פינליססיון (2018), אליפות אפרטורה (2019)
קופה קולומביה (2017)
סופרליגה (2019)
פורטו
אליפות פורטוגל (2020)
הגביע הפורטוגלי (2020)
הסופר קאפ הפורטוגלי (2020)
נבחרת השנה בטורניר הפינליססיון (2018)
נבחרת השנה בקולומביה (2018)
נבחרת השנה בקופה סודאמריקנה (2018)
נבחרת הטורניר של הקופה אמריקה 2021
ליברפול
גביע הליגה האנגלי: 2021/2022
גביע אנגלי: 2021/2022
מגן הקהילה: 2022
הערות שוליים

↑  רשמית: לואיס דיאס חתם בליברפול, באתר ערוץ הספורט, 30 בינואר 2022
↑  23.6.21 CopaAmerica.com Colombia score a spectacular golazo but Brazil come back to win
↑  9.7.21 CopaAmerica.com Colombia score in the final minute to finish in 3rd place
↑  22.7.21 Colombia.com Luis Díaz recibe el trofeo de goleador de la Copa América
↑  7.2019 Besoccer.com El XI ideal de la Copa Sudamericana 2018
↑  13.7.21 El Tiempo Luis Díaz, en la Selección Ideal de la Copa América de la Conmebol
לחוץ חתונה

| --- | --- |

 מידע כללי
 מאת:  עומר ברק
 שפת המקור:  עברית
 סוגה:  קומדיה רומנטית
 הוצאה
 הוצאה בשפת המקור:  מודן הוצאה לאור
 תאריך הוצאה:  2017
 מספר עמודים:  336
 קישורים חיצוניים
 הספרייה הלאומית:  003958156
לחוץ חתונה הוא ספר הביכורים של הסופר עומר ברק בז'אנר הקומדיה רומנטית. הספר יצא לאור בשנת 2017, בהוצאת מודן הוצאה לאור, ועוקב אחר אדם לפיד, בחור בן 29 שרק חולם להתחתן ויוצא למסע של 30 יום במטרה למצוא לו כלה. עלילת הספר נשענת באופן חלקי על חוויותיו של ברק שיצא למסע דומה ואף תיעד אותו בכתבה "לב אמיץ" במוסף 7 ימים של העיתון ידיעות אחרונות.
הספר זכה להצלחה מסחרית גדולה ולביקורות אוהדות מאוד בקרב קהל הקוראים הישראלי. הספר נרכש לסרט טרם יציאתו, ויצא בשנת 2021 תחת השם ״עוד סיפור אחד״. הסרט בוים על ידי גורי אלפי, כאשר את התסריט כתבו במשותף ברק ואלפי.
עלילה

הרומן נפתח בהצעת נישואין של אדם לשירן, זוגתו בשלוש השנים האחרונות. אדם, ששרוי במתח רב לפני ההצעה ולא מצליח לשים את האצבע על הבעיה שמפריעה לו. הוא מנסה להשכיח את הדאגות בעזרת ליקר דובדבנים, אבל מבין ברגע האמת כי שירן היא לא האישה של חייו, וגם מקיא לה על הנעל. שירן עוזבת בזעם את הבית, ואדם, שכל חייו חלם להתחתן ולהקים משפחה נורמטיבית, נשאר לבד חודש לפני גיל 30, המועד האחרון בהחלט שהציב לעצמו בדרך לחופה.
אדם מתלונן על מצבו בפני ירדן גת, חברתו הטובה ביותר וסגנית עורך המוסף "ימים ולילות", שמצידה עסוקה בעריכת גיליון חג הפסח שקיבלה, שעשוי להקפיץ את הקריירה שלה למקומות חדשים לחלוטין. היא חוששת שאין לה את הכתבה שכולם ידברו עליה. אדם חושש שהוא כבר לעולם לא ימצא את האחת שלו ויישאר רווק כל חייו. מהשילוב הזה עולה לירדן רעיון מבריק: אדם יניח את חייו בצד לשלושים יום, בדיוק עד יום ההולדת השלושים שלו, יקדיש את חייו כדי למצוא את האישה שתמיד חיפש ויתעד את המסע בכתבה מיוחדת.
התחלת המסע דווקא מבטיחה: אדם עוזב את המקומון שבו הוא עובד וחותם על חוזה עבודה זמני אשר יאפשר לו לחבור לצוות "ימים ולילות", אלא שחיש קל מתגלה התסבוכת: אדם לא קרא את החוזה עד תומו וחתם עליו כי סמך על ירדן, אלא שלירדן היו תוכניות אחרות לגמרי בכל הקשור לכתבה: היא הייתה בטוחה שכשאדם דיבר על "האחת" שלו ועל הרצון לחוות אהבה ממבט ראשון הוא התכוון לכך ברצינות גמורה וללא סייגים, ולכן הזמינה לו אולם חתונות שאליו יגיע עם המיועדת שימצא במהלך החיפושים. חרף מחאתו של אדם מתגלה שהחוזה הוא בלתי הפיך, ואם אדם לא יופיע לחתונה הוא ישא בכל ההוצאות, אשר מסתכמות בכחצי מיליון שקלים, שהם בדיוק חצי מיליון שקלים יותר ממה שיש לו בחשבון הבנק שלו. משאדם מבין שאין לו שום סיכוי לגייס את הכסף כדי לחלץ את עצמו מהחוזה שחתם עליו, יוצא הרומנטיקן הישראלי הגדול למסע מטורף ומאתגר שבו ינסה לענות על השאלה האם אפשר להתאהב ממבט ראשון, ומה קורה לבחור שיוצא לחפש את אהבת חייו.
דמויות

אדם - מכור לקומדיות רומנטיות ורומנטיקן בלתי נלאה. אביו, איש צבא, עזב את הבית כשהיה בן 16 ואימו נבלעה בחוג המגדר של אוניברסיטת תל אביב, שם היא עובדת, דבר שיצר ביניהם מרחק רב. משחר ילדותו חלם אדם על משפחה נורמטיבית, והבטיח לעצמו שיקים אחת כזו ביום מן הימים. המשימה הזו תהפוך הרבה יותר קשה ממה שחשב.
ירדן - עובדת כסגנית עורך ב"ימים ולילות" וחולמת לשבת על כס עורכת המוסף ביום מן הימים. עזבה את הארץ בגיל 4 יחד עם משפחתה ונדדה בין מדינות בעקבות עבודתו של אביה, עד שבגיל 18 עלתה על טיסה לישראל מבלי לספר להוריה דבר והתגייסה לצבא. ירדן חכמה יותר מכל מי שנמצא בסביבה שלה, והיא ההפך המוחלט של אדם: קרייריסטית, אמביציוזית, ממוקדת מטרה וצינית.
ערן  - חברו הטוב של אדם מאז שהיו בתיכון. אוהד כדורגל מושבע שיודע להמשיל כל מקרה בחיים למשחק היסטורי כלשהו. לפעמים הוא גם צודק.
דבורה - אמו של אדם, ממקימי החוג למגדר באוניברסיטת תל אביב. גידלה את אדם בגפה עקב שירותו של אביו בצבא.
יובל - אביו של אדם, אל"ם (כעת במילואים) ואחד מגיבורי מלחמת יום הכיפורים. נטש את הבית שבוע לפני יום הולדתו של אדם, ומאז לא יצר איתו קשר.
שירן - זוגתו של אדם מזה כשלוש שנים. עובדת כמאיירת ספרי ילדים.
מאיה -  האישה שאדם מתאהב בה במבט ראשון. עובדת בהייטק כמנהלת צוות.
הצלחת הספר ודיון ציבורי

עם צאתו הפך "לחוץ חתונה" לסיפור הצלחה, כשהמהדורה הראשונה (3,000 עותקים) אזלה תוך שישה ימים, הישג שיא לספר ביכורים ישראלי. כבר בשבוע הראשון על המדפים נכנס הרומן לרשימות רבי המכר, ולאחר כארבעה שבועות הגיע למקום הראשון. נכון לחודש יוני 2017 הוא צועד בעשירייה הראשונה במשך 17 שבועות רצופים ומכר עשרות אלפי עותקים. ע"פ נתוני שבוע הספר לשנת 2017, "לחוץ חתונה" היה הספר הנמכר ביותר בדוכני הוצאת "מודן", ואחד הנמכרים ביותר ביריד כולו.
הספר זכה לביקורות חיוביות רבות. באתר "וואלה" כתב המבקר ליאור קסוס: "זהו ספר קורע מצחוק. באמת. קריאה בו גובלת לעיתים בצחוק בקול רם. המקרה של ברק הוא נדיר למדי, שכן רוב הסופרים בראשית דרכם לא מצליחים לבסס עלילה כה מושחזת ובה דמויות עגולות ומעניינות שניתן להזדהות איתן בכזאת התמסרות... אדם לפיד הוא גיבור ששמחתי לצאת איתו למסע". מבקרת הספרים שירי צוק המליצה עליו במגזין בלייזר וכתבה: "האם אתם מספיק בטוחים בגבריות שלכם בשביל לקרוא ספר עם כריכה ורודה? אם כן, תתחילו ב'לחוץ חתונה'"[דרוש מקור]. גם מבקר הספרים רן-בן נון כתב עליו חוות דעת חיובית בידיעות אחרונות: "האם הטריק של גבר לחוץ חתונה יכול להחזיק ספר שלם? קודם כל, התשובה היא כן. ל'לחוץ חתונה' יש קצב טוב ואין בו כמעט רגעים משעממים... לזכותו של ברק ייאמר שהוא לא מתאמץ להצחיק כל שורה שנייה וש'לחוץ חתונה' מאוזן היטב בין הקומי לדרמטי".
הספר אף עורר דיון ציבורי, שכן קומדיה רומנטית אינה נפוצה בספרות הישראלית. המוסף 7 לילות כתב: "שידוך מושלם בין משבר חיי האהבה של אדם לפיד למשבר הכתיבה של ידידתו העיתונאית פותח מדף חדש בספרות העברית: קומדיה רומנטית ממין זכר". ואילו מוסף גלריה של עיתון הארץ הקדיש לו כתבה נרחבת כמוביל גל חדש של ספרות ישראלית העוסקת בגבריות חדשה.
הערות שוליים

↑  הספר "לחוץ חתונה" באתר Goodreads‏, באתר ‏Goodreads‏, ‏30 במאי 2017
↑  "גורי אלפי יביים את הסרט ״לחוץ חתונה״". ישראל היום. נבדק ב-2018-04-02.
↑   הארץ, רשימות רבי המכר 10.3.2017, באתר הארץ, 10 במרץ 2017
1 2   גילי איזיקוביץ, גבר לבן ושבור? יש לנו ספרים בדיוק עליך, באתר הארץ, 20 באפריל 2017
↑  יפעת מנוס, מגרוסמן ועד "סיפורה של שפחה": הספרים הכי נמכרים בשבוע הספר, באתר ynet, 21 ביוני 2017
↑  ליאור קסוס‏, הרומן הוא עגול: "לחוץ חתונה" הוא מסע חכם וקורע מצחוק בדרך לאהבה, באתר וואלה, 17 במרץ 2017
↑  7 לילות, ספרים חדשים שכדאי לבדוק, באתר ynet, 14 בפברואר 2017
מגי ריילי

| --- | --- |

 לידה:  15 בספטמבר 1956 (בת 68) גלאזגו, סקוטלנד
 מוקד פעילות:  הממלכה המאוחדת 
 תקופת הפעילות:  מ-1970 
 מקום לימודים:  תיכון בורומויר 
 עיסוק:  זמרת, זמרת-יוצרת
 סוגה:  פופ, פולק, רוק קל
 סוג קול:  קונטרה אלט
 שפה מועדפת:  אנגלית 
 כלי נגינה:  קול
 חברת תקליטים:  EMI • רד ברי
 שיתופי פעולה בולטים:  מייק אולדפילד
 www.maggie-reilly.net
 פרופיל ב-IMDb
 
מגי ריילי (באנגלית: Maggie Reilly; נולדה ב-15 בספטמבר 1956) היא זמרת ופזמונאית סקוטית ממוצא אירי. ריילי פרצה לתודעה בעיקר בשל שיתופי הפעולה שלה עם מייק אולדפילד, שזכו להצלחה רבה. השיר "Moonlight Shadow" היה לשיתוף הפעולה המצליח ביותר שלהם.
בנוסף לכך, הוציאה ריילי שלל להיטי סולו כדוגמת "Everytime We Touch", שזכה להצלחה רבה והוקלט מחדש על ידי קסקדה, והשיר "Wait".
קריירה

את הקריירה המוזיקלית שלה החלה מגי ריילי בשנות ה-70, כאשר הוציאה אלבום משותף עם להקת קאדו בל. לאחר מכן, בין 1980 ל-1984, זכתה להצלחה רבה עם שיתופי הפעולה שלה שיצאו ביחד עם מייק אולדפילד. בין שיריהם הידועים היו "Family Man" ,"Moonlight Shadow" ,"Foreign Affair" ו-"To France".
בסמוך לכך, הוציאה את סינגל הסולו הראשון שלה, "As Tears Go By". בהמשך, הוציאה את אלבום הבכורה שלה, Echoes. מאלבום הבכורה יצאו ארבעה סינגלים. הראשון "What About Tomorrows Children", זכה להצלחה נאה, השני "Everytime We Touch", הפך ללהיט, השלישי "Wait", הצליח לשחזר את הצלחתו של הקודם והרביעי "Tears in the Rain", זכה להצלחה מתונה.
בשנת 1993, הוציאה את אלבומה השני, Midnight Sun. שלוש שנים לאחר מכן, הוציאה את אלבומה השלישי, Elena ואלבום הרמיקס הראשון שלה, M.R. All the Mixes. לקראת סוף שנות ה-90 של המאה ה-20, הוציאה את אלבום האוסף הראשון שלה, The Best of Maggie Reilly, There and Back Again.
מאוחר יותר בשנת 2000, יצא אלבומה הרביעי, Starcrossed. לאחר מכן, הוציאה את אלבומה החמישי, Save It for a Rainy Day, והשישי, Rowan. בשנת 2009, יצא אלבומה השביעי, Looking Back, Moving Forward. בשנת 2013, הוציאה את אלבומה השמיני, Heaven Sent. בשנת 2015, הקליטה ריילי מחדש את השיר "Everytime We Touch". בשנת 2019, הוציאה את אלבומה התשיעי, Starfields. בינואר 2022 הוציאה את אלבום חג המולד הראשון שלה, Happy Christmas.
בשנת 2024 הוחלט להוציא אלבום משותף בין ריילי והמוזיקאי סטיוארט מקילופ, Elfinguard.
דיסקוגרפיה

| --- | --- |
 אלבומי אולפן 1992: Echoes  1993: Midnight Sun  1996: Elena  2000: Starcrossed  2002: Save It for a Rainy Day  2006: Rowan  2009: Looking Back, Moving Forward  2013: Heaven Sent  2019: Starfields  2022: Happy Christmas  2024: Elfinguard (ביחד עם סטיוארט מקילופ):  אלבומים אחרים 1996: M.R. All the Mixes  1998: The Best of Maggie Reilly, There and Back Again  2021: The Best of Maggie Reilly: Past – Present – Future
כחלק מלהקות

הרכבי שלישייה:
Stuart MacKillop - מקלדת אלקטרונית
Mark Hornby - גיטרה וקולות רקע
הרכבים אחרים:
Simon Little - גיטרה בס וקולות רקע
Tony Soave - תופים
Stuart MacKillop - מקלדת אלקטרונית
Mark Hornby - גיטרה וקולות רקע
הערות שוליים

↑  Official Singles Chart Top 100 | Official Charts Company, www.officialcharts.com (באנגלית)
↑  Cascada - Everytime We Touch (Official Video), נבדק ב-2018-10-21
↑  Home - Offizielle Deutsche Charts, www.officialcharts.de (בגרמנית)
1 2  Maggie Reilly | Biography & History | AllMusic, AllMusic
↑  Starfields, נבדק ב-2019-11-15
↑  ELFINGUARD, 2024-03-03, נבדק ב-2024-05-15
| מגי ריילי |
| --- | --- | --- |
| אלבומי אולפן | Echoes • Midnight Sun • Elena • Starcrossed • Save It for a Rainy Day • Rowan • Looking Back, Moving Forward • Heaven Sent • Starfields • Happy Christmas • Elfinguard |  |
| אלבומי רמיקס | M.R. All the Mixes |  |
| אלבומי אוסף | The Best of Maggie Reilly, There and Back Again • The Best of Maggie Reilly: Past – Present – Future |  |
| סינגלים | "Moonlight Shadow" • "To France" • "Everytime We Touch" |  |
| --- | --- |
בקרת זהויות :  PLWABN: 9810627173905606  BnF: cb13898898h (data)  GND: 13449444X  ISNI: 0000 0000 7839 8128  LCCN: no00072879  MusicBrainz: 656ad517-b741-47ba-845a-e6ea223d8b39  NKC: xx0023853  VIAF: 58628072   WorldCat (עם VIAF): 58628072
מולי מפרש

| מוֹלִי מפרש |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: גמבוזאים
משפחה:: גמבוזיים
סוג:: מולי
מין:: מוֹלִי מפרש
שם מדעי
 Poecilia latipinna ‏לסואר, 1821

מוֹלִי מפרש או מוֹלִי סְנַפִּירָן (שם מדעי: Poecilia latipinna) הוא דג גרם אאוריהליני (euryhaline) ממשפחת הגמבוזיים. דג זה נפוץ מדרום ארצות הברית עד בוליביה וברזיל. לדג המולי ישנה היכולת להתקיים בטווח רחב של מליחויות, בין מים מתוקים ומי ים. טווח הטמפרטורות בסביבות חייו: 20-28°C. גודלו של דג בוגר מגיע עד ל-8 סנטימטרים ומשקלו עד 4 גרמים. דג המולי מופיע בצבעים שונים ובווריאציות שונות, החל באורכו, וכלה בגודל סנפיר הגב.
הערות שוליים

↑  מוֹלִי מפרש באתר הרשימה האדומה של IUCN
ערך זה הוא קצרמרבנושא דגים. אתם מוזמנים לתרום לוויקיפדיה ו.
ליבי הארט

| --- | --- |

ליבי בהופעה בירושלים בשנת 2023
 לידה:  1951 (בת 73 בערך) ארצות הברית
 מוקד פעילות:  ישראל, ארצות הברית 
 מקום לימודים:  ישיבה דפלטבוש 
 עיסוק:  זמרת
 סוגה:  רוק אנד רול, בלוז 
 שפה מועדפת:  עברית 
 
ליבי הארט (באנגלית: Libi Hart; נולדה ב-1951) היא זמרת רוק אנד רול ובלוז ממוצא יהודי-אמריקאי. בשנות העשרים לחייה עלתה לישראל, ושרה עם להקות ליווי שונות, בתחילה בירושלים ובהמשך בכל רחבי ישראל (ליבי והפלאש, ליבי והפלאשבק, ליבי וחברים). מתגוררת כיום בארצות הברית.
ביוגרפיה

נולדה בארצות הברית להורים יהודים "חרדים מודרניים" (כהגדרתה). אביה היה חוזר בתשובה, שלמד משחק בצעירותו ואמה הייתה זמרת בתוכניות רדיו. גדלה בניו יורק והתחנכה בבית ספר תיכון דתי ישיבה דפלטבוש בברוקלין. בנערותה ביקרה בהופעות של מיק ג'אגר ושל ג'ניס ג'ופלין. לאחר נישואיה, עלתה לישראל עם בעלה הראשון, יהודי חרדי, ועם בתה הפעוטה, והתיישבה בירושלים. בהמשך התגרשה, התחתנה פעם שנייה, ולאחר זמן בעלה השני נפטר.
הארט החלה להופיע בבמות שונות, בעיקר בברים ובפאבים קטנים. היא שרה גרסאות כיסוי לשירים של גדולי זמרי הרוק ולהקות הרוק: ג'ימי הנדריקס, ג'ו קוקר, ג'ניס ג'ופלין, דיפ פרפל, ולהקת האחים אולמן. גורמי המשיכה בהופעותיה הם: קולה החזק והעמוק ומראיה המרשים. היא הגיעה לשיא פרסומה בשנות ה-80 בירושלים, וצברה מעריצים רבים.
היא הקימה את "להקת הפלאש", שהייתה להקתה, עד לפירוקה בשנת 1982, עם פרוץ מלחמת לבנון הראשונה. בלהקה היו חברים, בין היתר, יוסי בוזין ודייוויד גרייבס.
בהמשך החלה לשיר עם זמר הבלוז הקנדי טד קופר שהתגורר אז בישראל, ונחשב לאחד המייסדים של הבלוז הישראלי. השניים הופיעו, בין היתר, מדי שבוע בבית הקפה של סינמטק ירושלים.
בשנת 1984 הקליטה את השיר "קור כלבים", אחד השירים בפסקול הסרט מכת שמש שביים יקי יושע.
בשנת 1987 הקליטה את השיר "עושה החלומות" (Dream Maker), אחד השירים בפסקול הסרט תל אביב לוס אנג'לס, שביים שמואל אימברמן וכיכב בו דודו טופז.
בתחילת שנות האלפיים חזרה לארצות הברית כדי לטפל באמה החולה. לאחר מותה של האם, שבה לישראל. עם חזרתה הקימה להקה אחרת, ששמה מתכתב עם שם הלהקה הראשונה, "להקת הפלאשבק" (ההרכב: ליבי הארט – שירה, יוסי תנורי – גיטרה, שרון לוי – גיטרה, יוני אלוש – בס, גלעד אריאל – תופים).
הופיעה בעונה השנייה של תוכנית הטלוויזיה אקס פקטור ישראל (התוכנית עלתה לשידור ב-13 ביוני 2015).
הופיעה מספר פעמים (ב-1990, ב-2016, ב-2018) בפסטיבל סולם יעקב, שנערך באתרים שונים בצפון הארץ.
כיום היא חיה בנורת'המפטון, מסצ'וסטס.
תרומתה המוזיקלית העיקרית של ליבי הייתה, שהכירה לקהל הישראלי, בשנות ה-80, את הרוק והבלוז, בהופעות שנערכו במקומות קטנים ואינטימיים, שמעטים היו כמותם אז בישראל.
הערות שוליים

↑  חיפוש בגוגל מעלה כי הייתה קרויה בעבר גם בשמות "ליבי בת חיים" ו"ליבי סניצקי".
↑  טל גורדון, ליבי והפלאשבק נותנים בראש, הבמה, 1 במאי 2018
↑  אחד ממעריציה הירושלמים, המוזיקאי פבלו כהן (שעלה מארגנטינה), שוכנע בשנת 1990 על ידי דייוויד כורש, מנהיג כת הדיווידים, להצטרף לכת, בהבטחה שאם יבוא עמו, יבנו עבורו אולפן הקלטות משלו. כהן מצא את מותו ב-1993 במצור בווייקו. ראו בכתבה: אסף גולן, הכת של כורש תכננה לעלות לישראל, באתר ישראל היום, 1 בינואר 2018
↑  אריאל ברביירי-אגיב, לב הרוקנרול הנצחי של ליבי עדיין פועם בחוזקה, ג'רוזלם פוסט, 28 ביולי 2015
↑  ישראל X Factor - עונה 2 פרק 15: הביצוע של ליבי, באתר youtube, ‏5 באוגוסט 2015
מגפת הקורונה בסודאן

| --- | --- |
 תקופת המגפה:  13 במרץ 2020 – 5 במאי 2023 (3 שנים)
 במדינות או באזורים:  סודאן סודאן
 פתוגן:  SARS-CoV-2
 מקור המגפה:  איחוד האמירויות הערביות איחוד האמירויות הערביות
 מקרי מוות:  5,046‏
 מקרי הדבקה:  63,993‏   • 276 מהם חולים פעילים
 הבריאו:  58,671‏ רענון נתונים
 
ערך זה מתעד את ההשפעות של מגפת הקורונה בסודאן, וייתכן שלא יכלול את כל התגובות והמדדים העיקריים העכשוויים.[דרושה הבהרה]
ציר זמן

ב-13 במרץ 2020 דיווחה סודאן על מקרה המוות הראשון בשטחה. המוות אירע יום קודם לכן, והאדם שמת נדבק במחלה לאחר שביקר באיחוד האמירויות הערביות בשבוע הראשון של מרץ. סודאן הפסיקה לאשר כניסה לתיירים משמונה מדינות, בהן שכנתה מצרים ואיטליה, מחשש להדבקה המונית.
ב-5 במאי 2023 הודיע ארגון הבריאות העולמי כי מגפת הקורונה כבר אינה מצב חירום עולמי, בשל ירידת שיעור התמותה העולמי מהמחלה לכ-3,500 בני אדם בשבוע בחודש הקודם. נכון לספטמבר 2023 מתו בסודאן כ-5,000 איש מקורונה.